HU Az Európai Unió Hivatalos Lapja C 27/5

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv szerint (1)

(A folyékony vagy gáz-halmazállapotú szénhidrogének kutatására vonatkozó kizárólagos engedély, az ún. „Permis de Montargis” iránti kérelemről szóló felhívás)

(2006/C 27/04)

(EGT vonatkozású szöveg)

2005. augusztus 16-i kérelmében az Essence de Paris társaság (székhelye: 26bis, rue des Cornouillers, 78480 Verneuil sur Seine, Franciaország) folyékony vagy gáz-halmazállapotú szénhidrogének kutatására vonatkozó kizárólagos engedély, ún. „Permis de Montargis” megadását kérvényezte egy körülbelül 538 négyzetkilométeres, Loiret megye egy részén található területre vonatkozóan.

A szóban forgó engedély érvényességi övezetének kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

Csúcsok Földrajzi hosszúság Földrajzi szélesség A 0,20o K 53,40o É B 0,60o K 53,40o É C 0,60o K 53,20o É D 0,20o K 53,20o É

A kérelmek benyújtása

A kezdeti kérelmek és a versengő kérelmek kérvényezőinek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet 3., 4. és 5. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be a megfelelő felhívásnak az Európai Unió Hivatalos Lapjában való közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, Franciaországban a szénhidrogénekre vonatkozó bányászati engedélyek elnyeréséről szóló felhívásban összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427 sz. rendelet (a Francia Köztársaság Hivatalos Közlönye, 1995. április 22.) rögzített.

A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti és a versengő kérelmekre vonatkozó határozatokat a kezdeti kérelemnek a francia hatóságok általi kézhezvételétől számított két éven belül, azaz legkésőbb 2007. augusztus 16-ig meghozzák.

A tevékenység folytatására és leállítására vonatkozó feltételek és követelmények

Kérjük a kérvényezőket, hogy tanulmányozzák a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696. sz. módosított rendeletet (a Francia Köztársaság Hivatalos Közlönye, 1995. május 11.).

További felvilágosítás a Gazdasági, Pénzügyi és Ipari Minisztériumnál igényelhető: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, fax: (33) 144 97 05 70].

A fent említett törvényi és rendeleti rendelkezésekhez a http://www.legifrance.gouv.fr honlapon lehet hozzáférni.

(1) HL L 164., 1994.6.30., 3. o.